แจ้งเหตุวันที่ 31/05/2565
สถานที่ บริเวณซอยกรุงเทพ-นนท์ 28
เขต/แขวงบางซื่อ กรุงเทพ
.
แจ้งปัญหารถจอดกีดขวางภายในซอยที่ติดป้ายว่าเป็นซอยทางลัด
.
ในช่วงปลายปี 2564 ซอยกรุงเทพ-นนท์ 28 ที่สามารถทะลุไปที่ซอยประชาชื่น 11 ได้ (เป็นซอยทางลัดแบบไม่เป็นทางการ) ได้มีการถมถนนในซอยใหม่และติดป้ายชัดเจนให้ใช้เป็นซอยทางลัดได้
.
ทำให้รถที่เคยจอดกีดขวางในซอยถูกไล่ไม่ให้จอดกีดขวาง รถเหล่านั้นจึงหลีกเลี่ยงการจอดในซอยหลัก แต่หลบมาจอดภายในซอยแยกย่อย (ประชาชื่น 11 แยก2) ซึ่งมีขนาดที่แคบกว่ามาก ทำให้รถผู้พักอาศัยภายในซอยสัญจรได้ลำบาก
.
ผู้แจ้งจึงโทรแจ้งตำรวจสน.เตาปูน และทางสน.ได้ส่งเจ้าหน้าที่มาดูแล ก็ทำได้แค่ล็อกล้อ และวางใบสั่ง
. 
ถ้ามองอีกนัยนึงผู้ที่จอดกีดขวางก็เหมือนแค่จ่ายค่าปรับแทนค่าที่จอด แถมมีที่ล็อคล้อใส่ให้ รถไม่หายอีกต่างหาก พอชำระค่าปรับก็ถูกตักเตือนเล็กน้อยแล้วก็ปล่อยไป พอครั้งนี้ผ่านไปก็กลับมาจอดอีก ก็โดนโทษเท่าเดิม ไม่ก็มีคันอื่นมาจอดแทน ผู้เเจ้งก็ต้องเสียเวลาแจ้งเรื่อยๆ ต้องรอตำรวจมาแก้ไขเรื่อยๆ 
.
ซึ่งในบริเวณใกล้เคียง มีอพาทเมนต์ที่ไม่มีที่จอดรถให้บริการอยู่ ซึ่งคาดว่าผู้ที่นำรถมาจอดกีดขวางส่วนใหญ่มาจากอพาทเมนต์
.
ผู้แจ้งจึงอยากร้องเรียน 2 ประเด็นได้แก่
1. รถจอดกีดขวางในซอย โดยจอดกีดขวางในทางร่วมทางแยก (ทางสามแยก) เป็นประจำ โดยอ้างว่าจอดประจำแต่ไม่ใช่พื้นที่ส่วนบุคคล ในซอยกรุงเทพ-นนท์ 28 เขต/แขวง บางซื่อ กรุงเทพ

2. ที่พักอาศัยประเภท อพาทเมนต์ บ้านพัก ที่อยู่ในซอยและไม่มีพื้นที่จอดรถ แต่ผู้พักอาศัยนำรถมาจอดกีดขวางในซอย โดยไม่มีมาตรการควบคุม 
เสนอเพิ่มเติม ควรมีมาตรการควบคุมในการซื้อรถหรือไม่ ว่าจำเป็นต้องมีพื้นที่จอดรถชัดเจน หากไม่มีที่จอดจะไม่สามารถซื้อรถได้